
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
Căminul pentru Persoane Vârstnice Inocențiu M. Klein

Str. Inocențiu M. Klein nr.29, tel.0256-208.715

e-mail: camin_pensionari_tm@yahoo.com
,,În slujba oamenilor”

NR.                                                                                                                 
RAPORT DE SPECIALITATE

 Privind stabilirea costului mediu lunar de întreţinere pentru persoanele vârstnice îngrijite în Căminul pentru Persoane Vârstnice “Inocențiu M. Klein “

Având în vedere Expunerea de motive nr……............................ a Primarului Municipiului Timișoara și Proiectul de hotărâre privind stabilirea costului mediu lunar de întreţinere pentru persoanele vârstnice îngrijite în Căminul pentru Persoane Vârstnice “Inocențiu M. Klein “,  prin care se propune:

1. stabilirea costului mediu lunar de întreţinere pentru persoanele vârstnice independente îngrijite în Căminul pentru Persoane Vârstnice în cuantum de 1986 lei/persoană.

2. stabilirea costului mediu lunar de întreţinere pentru persoanele vârstnice semidependente îngrijite în Căminul pentru Persoane Vârstnice în cuantum de 2046 lei/persoană.

3. stabilirea costului mediu lunar de întreţinere pentru persoanele vârstnice dependente îngrijite în Căminul pentru Persoane Vârstnice în cuantum de 2106 lei/persoană.
Facem următoarele precizări:

                    În conformitate cu art. 25 alin.1 din Legea nr. 17/2000 consolidata în 02.09.2016  privind asistenţa socială a persoanelor vârstnice costul mediu lunar de întreţinere pentru persoanele vârstnice îngrijite în Căminul pentru Persoane Vârstnice se stabileşte anual de către consiliile locale.
                    Costul mediu lunar de întreţinere se stabileşte, în baza prevederilor art. 25 alin. 2 din Legea nr. 17/2000 , prin însumarea cheltuielilor de întreţinere, pentru hrană şi gospodărie, obiecte de inventar, echipament şi cazarmament , materiale sanitare, cheltuieli de persoanal și cheltuieli de capital. De asemenea se determină diferenţiat în funcţie de gradul de dependenţă al persoanei vârstnice îngrijită.
                     Costul mediu lunar de întreţinere stă la baza calculării contribuţiei persoanelor vârstnice care au venituri sau susţinători legali, întrucât contribuţia nu poate depăşi costul mediu lunar de întreţinere, iar sumele reprezentând contribuţia menţionată constituie venituri extrabugetare ale căminului. Costul mediu lunar de întreţinere trebuie să asigure îndeplinirea nivelului standardelor minime de calitate şi nu poate fi mai mic decât standardul minim de cost aprobat prin hotărâre a Guvernului, în condiţiile legii.
                     La nivelul căminului pentru Persoane Vârstnice “Inocențiu Klein“ s-a făcut analiza acestor cheltuieli în baza bilanţului pe anul bugetar 2016, din care  a reieşit un cost mediu lunar de întreţinere calculat pe persoană vârstnică îngrijită de  1986 lei/ persoană. 

                    Modul de calcul al costului mediu lunar de întreținere pentru anul 2017 stabilit pentru o persoană vârstnică îngrijită în Căminul pentru Persoane Vârstnice Inocenţiu Klein în funcţie de gradul de dependenţă este prevăzut detaliat în anexă la prezentul referat.
                    Potrivit   alin. (2)  al  articolului  mai  sus  indicat,   ,,Costul  mediu  lunar  de  întreținere  se  stabilește  în  funcție  de  gradul  de  dependență  al  persoanei  vârstnice  îngrijite  și  are  în  vedere  totalitatea  cheltuielilor anuale ale  căminului  pentru  persoane  vârstnice, diminuate cu sumele  primite din   Fondul  național  unic  de  asigurări  de sănătate,  pentru  finanțarea  drepturilor  de  personal  ale  personalului  medical  și  a  medicamentelor ”.
                  Precizăm că sumele propuse spre aprobare din prezentul referat sunt incluse și aprobate în bugetul instituției pentru anul 2017.
                  Având în vedere prevederile legale expuse în prezentul raport, apreciem că proiectul de hotărâre privind stabilirea costului mediu lunar de întreţinere pentru persoanele vârstnice îngrijite în Căminul pentru Persoane Vârstnice “Inocențiu M. Klein “ , îndeplinește condițiile pentru a fi supus dezbaterii și aprobării plenului consiliului local.

